|  |
| --- |
| **Criteria 6 : Student Support Service** |
| **Req-6.4** | **:** | Co-curricular activities, student competition, and other student support services are shown to be available to improve learning experience and employability. |
| **ผู้รับผิดชอบ Criteria** | **:** | ประภาพรรณ เทียมถวิล / ณภัทร แก่นสาร์ / รุ่งนภา รินคำ / กชสร จินดารัตน์ / โกสินทร์ หลวงละ / รัศมี อภิรมย์ / สุวิชา ศรีวิชัย / ลัญฉ์พิชา พิมพา / สุระศักดิ์ อาษา / นิวัติ ช่างซอ / สิริประภา วิรัชเจริญพันธ์ / อภิญญา โตสิตารัตน์  |
| **หน่วยงาน** | **:** | กองพัฒนานักศึกษา / สำนักหอสมุด / สำนักบริหารและพัฒนาวิชการกองเทคโนโลยีดิจิทัล  |

**ผลการดำเนินงาน :**

การให้คำแนะนำทางด้านวิชาการ ฝ่ายทะเบียนและบริการการศึกษา สำนักบริหารและพัฒนาวิชาการ มีบทบาทสำคัญในการให้บริการสนับสนุนด้านการบริหารและการดำเนินงานเกี่ยวกับทะเบียนและการจัดการศึกษาแก่ **นักศึกษา อาจารย์ บุคลากร และบุคคลภายนอก** โดยมีขอบเขตการดำเนินงานที่ครอบคลุมหลายด้าน ซึ่งล้วนเป็นองค์ประกอบสำคัญต่อการบริหารจัดการการศึกษาของมหาวิทยาลัย

**งานบริการด้านทะเบียนประวัติ**

ฝ่ายทะเบียนฯ ให้บริการด้านการตรวจสอบข้อมูลประวัติของตนเอง 2 ช่องทาง โดยการเข้าใช้งานต้องมีการยืนยันตัวตนด้วยรหัสผ่านเดียวกับระบบริการการศึกษาที่[**ระบบบริการการศึกษา**](https://reg.mju.ac.th/registrar/home.asp) และ[**ระบบสารสนเทศสำหรับนักศึกษา**](https://edu.mju.ac.th/Student/) หากมีการเปลี่ยนแปลงข้อมูลประวัติให้ดำเนินการติดต่อได้ที่ฝ่ายทะเบียนและบริการการศึกษา

**งานบริการด้านการลงทะเบียน และผลการศึกษา**

งานบริการด้านการลงทะเบียนเรียน และผลการศึกษา **นักศึกษา อาจารย์ บุคลากร และบุคคลภายนอก** สามารถตรวจสอบกำหนดปฏิทินการศึกษาตลอดทั้งปีการศึกษาด้วยตนเองผ่านระบบออนไลน์ 2 ช่องทาง คือ [**ระบบบริการการศึกษา**](https://reg.mju.ac.th/registrar/calendar.asp?schedulegroupid=1000&acadyear=2567&d1=2&semester=3) ที่เมนู “ปฏิทินการศึกษา” และที่เว็บไซต์ของ[**สำนักบริหารและพัฒนาวิชาการ**](https://edu.mju.ac.th/www/Document.aspx?ID=13) ที่เมนู “ปฏิทิน” โดยรายละเอียดเป็นการแจ้งกำหนดวัน และเวลาสำหรับการลงทะเบียนเรียน การลงทะเบียนเพิ่ม-ถอน การเปิดภาคการศึกษาและการเข้าชั้นเรียน การชำระค่าธรรมเนียมการศึกษาผ่านธนาคาร การส่งคาดว่าจะสำเร็จการศึกษา การรักษาสภาพการเป็นนักศึกษา การเปลี่ยนแปลงอักษร I การบอกเลิกรายวิชาโดยได้รับอักษร W การสอบกลางภาค การสอบปลายภาค การปิดภาคการศึกษา การส่งผลคะแนนการสอบผ่านอินเตอร์เน็ต และการประกาศผลการศึกษา นอกจากนี้ยังมีการประชาสัมพันธ์ไปยังส่วนงานที่เกี่ยวข้องผ่าน[**ระบบ e-manage**](https://erp.mju.ac.th/) และเพจ[**Facebook: MJUNOW**](https://www.facebook.com/MJUNow) รายละเอียดดังนี้

ระบบบริการการศึกษา (<https://reg.mju.ac.th/registrar/home.asp>) เป็นระบบบริการสำหรับนักศึกษา อาจารย์ และผู้ปกครอง ดังนี้

การเข้าถึงข้อมูลโดยไม่ต้องยืนยันตัวตน

1. ตรวจสอบรายวิชาที่เปิด และตารางเรียน-ตารางสอบของนักศึกษา
2. ตรวจสอบตารางสอนของอาจารย์
3. ตรวจสอบตารางการใช้ห้องเรียน
4. ปฏิทินการศึกษา
5. หลักสูตรที่เปิดสอน
6. วิธีการพิมพ์ใบเสร็จรับเงินค่าเทอม (กองคลัง)

การเข้าถึงข้อมูลโดยการยืนยันตัวตนก่อน

1. การเปลี่ยนรหัสผ่านผู้เข้าใช้งานระบบ
2. การลงทะเบียน การลงทะเบียนเพิ่ม-ถอน และผลการลงทะเบียน
3. การตรวจสอบตารางเรียน-ตารางสอบ
4. ประวัติผู้ใช้งานระบบ
5. ผลการศึกษา
6. การตรวจสอบการสำเร็จการศึกษา

**ระบบสารสนเทศสำหรับนักศึกษา** ([สำนักบริหารและพัฒนาวิชาการ ม.แม่โจ้](https://edu.mju.ac.th/Student/)) ให้บริการนักศึกษามี 2 ส่วนรายละเอียด ดังนี้

1. ตรวจสอบข้อมูลนักศึกษา เช่น ทะเบียนประวัติ สถานะสำเร็จการศึกษา ใบสรุปเกรดเฉลี่ยนักศึกษา และขั้นตอนการลงทะเบียน
2. ระบบขอเอกสารออนไลน์ทุกระดับการศึกษา เช่น หนังสือรายงานผลการศึกษาชั่วคราว - ถาวร (Transcript) หนังสือรับรองคาดว่าจะสำเร็จการศึกษา หนังสือรับรองวันที่สำเร็จการศึกษา และหนังสือรับรองสภาอนุมัติ
3. ระบบรักษาสภาพนักศึกษา และลาพักการศึกษา
4. ระบบบอกเลิกรายวิชาออนไลน์ (Drop W)
5. ระบบผ่อนผันค่าธรรมเนียมการศึกษา/ชำระเงินล่าช้า
6. ระบบส่งคาดว่าจะสำเร็จการศึกษา
7. ระบบปลอดหนี้และตรวจสอบหนี้นักศึกษา

**ระบบสารสนเทศสนับสนุนการเรียนการสอน** ([สำนักบริหารและพัฒนาวิชาการ ม.แม่โจ้](https://edu.mju.ac.th/Student/)) ให้บริการบุคลากร และอาจารย์ผู้สอน ในส่วนของการตรวจสอบรายวิชาที่ค้างส่งผลการเรียน และรายวิชาเป็นอักษร I และข้อมูลสรุปรายวิชาที่ส่งผลคะแนนและค้างส่งผลคะแนนผ่านระบบบริการการศึกษา

**ระบบช่องทางให้อาจารย์ที่ปรึกษา** (<https://reg.mju.ac.th/registrar/home.asp> ได้ติดต่อนักศึกษาเพื่อให้คำแนะนำนักศึกษาเกี่ยวกับเรื่องต่าง ๆ

**สารสนเทศสำหรับผู้ปกครอง** ([สำนักบริหารและพัฒนาวิชาการ ม.แม่โจ้](https://edu.mju.ac.th/Student/)) เป็นระบบที่ให้บริการผู้ปกครองสำหรับติดตามนักศึกษา เช่น ข้อมูลประวัติ ค่าธรรมเนียมการศึกษา ผลการศึกษา และข้อมูลความประพฤติ

**ช่องทางการให้คำปรึกษาและการบริการ**

เพื่อให้นักศึกษาได้รับข้อมูลและความช่วยเหลืออย่างทั่วถึง ฝ่ายทะเบียนฯ ให้บริการให้คำปรึกษาและสนับสนุนการดำเนินการด้านการลงทะเบียนและการจัดการศึกษาผ่านหลากหลายช่องทาง ได้แก่:

* เว็บไซต์ **ระบบบริการการศึกษา** (<https://reg.mju.ac.th/registrar/home.asp>)
* เว็บไซต์ **สำนักบริหารและพัฒนาวิชาการ** ([สำนักบริหารและพัฒนาวิชาการ ม.แม่โจ้](https://edu.mju.ac.th/Student/))
* เพจ **Facebook: MJUNOW – ข้อมูลข่าวสารเพื่อนักศึกษา มหาวิทยาลัยแม่โจ้** [**Facebook: MJUNOW**](https://www.facebook.com/MJUNow)
* ติดต่อโดยตรงที่ **ฝ่ายทะเบียนและบริการการศึกษา** ชั้น 2 อาคารอำนวย ยศสุข
* โทรศัพท์: **0 5387 3458-9**

ฝ่ายทะเบียนและบริการการศึกษา มุ่งมั่นในการให้บริการที่โปร่งใส ถูกต้อง รวดเร็ว และเป็นมิตร เพื่อสนับสนุนการเรียนรู้ของนักศึกษาให้ดำเนินไปได้อย่างราบรื่นตลอดระยะเวลาการศึกษาในมหาวิทยาลัย

**สำนักหอสมุด**ในฐานะเป็นหน่วยงานสนับสนุนที่สำคัญของมหาวิทยาลัยในการสนับสนุนการเรียน การสอน การวิจัย และส่งเสริมการเรียนรู้แก่ นักศึกษา อาจารย์ บุคลากร นักวิจัย โดยได้จัดให้มีการบริการที่สำคัญ ได้แก่

**1. การให้บริการทรัพยากรสารสนเทศ** แบ่งเป็น 1) รูปแบบตัวเล่ม ได้แก่ หนังสือ วารสาร และสื่อโสตทัศน์ 2) รูปแบบดิจิทัล ได้แก่ หนังสืออิเล็กทรอนิกส์ วารสารอิเล็กทรอนิกส์ ฐานข้อมูลอิเล็กทรอนิกส์ และ 3) โปรแกรมสนับสนุนการเรียนรู้และการวิจัย โดยทรัพยากรสารสนเทศดังกล่าวได้สอดคล้องกับ[หลักสูตรการเรียนการสอนของมหาวิทยาลัย](https://library.mju.ac.th/2022/curiculum-collections-statistics/) ทั้ง 3 แห่ง ได้แก่ มหาวิทยาลัยแม่โจ้ เชียงใหม่ มหาวิทยาลัยแม่โจ้-แพร่ เฉลิมพระเกียรติ และมหาวิทยาลัยแม่โจ้-ชุมพร จำนวน 18 คณะ/วิทยาลัย รวมทั้งสิ้น 116 หลักสูตร โดยแบ่งทรัพยากรสารสนเทศ ดังนี้

1. ทรัพยากรในรูปแบบตัวเล่ม ที่มี[ให้บริการในระบบห้องสมุดอัตโนมัติ](https://library.mju.ac.th/2022/library-collection-statistics/) ประกอบด้วย

1.1) หนังสือจำนวน 200,114 เล่ม แบ่งเป็น หนังสือภาษาไทย 162,670 เล่ม หนังสือภาษาต่างประเทศ 37,444 เล่ม (ข้อมูล ณ วันที่ 4 เมษายน 2568)

* 1. วารสารจำนวน 1,350 รายชื่อ แบ่งเป็นวารสารภาษาไทย 913 รายชื่อ วารสารภาษาต่างประเทศ 437 รายชื่อ (ข้อมูล ณ วันที่ 4 เมษายน 2568)
	2. สื่อโสตทัศนวัสดุ 3,869 รายชื่อ (ข้อมูล ณ วันที่ 4 เมษายน 2568)

2) ทรัพยากรในรูปแบบดิจิทัล ที่รองรับการให้บริการผ่านระบบออนไลน์และอำนวยความสะดวกแก่ผู้รับบริการให้สามารถเข้าถึงฐานข้อมูลที่สำนักหอสมุดมีให้บริการได้ตลอด 24 ชั่วโมง ผ่านดิจิทัลแพลตฟอร์ม <https://my.openathens.net/> ประกอบด้วย

2.1) ฐานข้อมูลหนังสืออิเล็กทรอนิกส์ ที่สำนักหอสมุดมีให้บริการ [จำนวน 12 ฐาน](https://erp.mju.ac.th/openFile.aspx?id=Njk5MTc1&method=inline)

2.2) วารสารออนไลน์ โดยสามารถเข้าถึงบทความแบบออนไลน์ได้จากเว็บไซต์หลักของวารสาร [จำนวน 400 รายชื่อ](https://erp.mju.ac.th/openFile.aspx?id=NjIxMTg1&method=inline)

2.3) ฐานข้อมูลอิเล็กทรอนิกส์ ที่สำนักหอสมุดมีให้บริการ โดยมีทั้งที่สำนักหอสมุดจัดซื้อเองและสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม จัดซื้อให้ รวม [จำนวน 37 ฐาน](https://erp.mju.ac.th/openFile.aspx?id=Njk5MjI3&method=inline)

2.4) โปรแกรมสำเร็จรูปสำหรับจัดทำบรรณานุกรม และสนับสนุนการจัดทำจัดทำผลงานทางวิชาการ โดยเป็นการนำเทคโนโลยีเข้ามาใช้ได้อย่างมีประสิทธิภาพเพื่อการพัฒนาผลงานทางวิชาการของมหาวิทยาลัย ตลอดจนโปรแกรมที่อำนวยความสะดวกให้ผู้รับบริการสามารถเข้าถึงสารสนเทศได้ทุกสถานที่และทุกเวลาจำนวน 6 โปรแกรม ได้แก่ 1) โปรแกรมจัดการรายการบรรณานุกรม EndNote 2) โปรแกรมตรวจสอบการคัดลอกผลงานทางวิชาการ COPYLEAKS (ใช้ได้ถึง ธันวาคม 2567) และ Turnitin (ใช้งานได้ตั้งแต่ 31 ธันวาคม 2567 – 30 ธันวาคม 2568) 3) โปรแกรมสำหรับวิเคราะห์ข้อมูลทางสถิติ และการจัดการข้อมูลต่าง ๆ (SPSS) 4) ชุดโปรแกรม Adobe Creative Cloud 5) ระบบยืนยันตัวตนและเครื่องมือช่วยในการเข้าถึงฐานข้อมูลออนไลน์ OpenAthens และ 6) AI Chatbot Chat GPT

ทั้งนี้สำนักหอสมุดได้เล็งเห็นถึงความสำคัญของการแสวงหาความรู้และเพื่อนำพาสำนักหอสมุดก้าวไปสู่สังคมรักการอ่าน จึงได้จัดโครงการ [Maejo Book Fair 2024](https://erp.mju.ac.th/openFile.aspx?id=NjIyNTE2&method=inline) ขึ้น โดยมีจุดมุ่งหมาย เพื่อสร้างบรรยากาศแห่งการเรียนรู้ ส่งเสริมนิสัยรักการอ่าน ภายในงานได้จัดให้มีกิจกรรมส่งเสริมการเรียนรู้ต่าง ๆ ประกอบด้วย การออกร้านจำหน่ายหนังสือตำราวิชาการภาษาไทยและต่างประเทศที่สอดคล้องกับหลักสูตรการเรียนการสอน เพื่อให้อาจารย์ นักศึกษา และบุคลากรมีส่วนร่วมในการคัดเลือกหนังสือสำหรับใช้ในการเรียนการสอน การออกร้านจำหน่ายหนังสือทั่วไปทั้งประเภทสารคดีและบันเทิง นอกจากนั้นมีการนำเสนอนวัตกรรมความรู้ใหม่ๆ ที่น่าสนใจ เพื่อสร้างประสบการณ์การเรียนรู้และสร้างแรงบันดาลใจ เป็นการเปิดโลกทัศน์แห่งการเรียนรู้นอกตำรา ช่วยจุดประกายความคิดสร้างสรรค์ เพิ่มพูนทักษะการเรียนรู้ในศตวรรษที่ 21 เติมเต็มให้นักศึกษามีความรู้และประสบการณ์ที่ดี โดยมีผลการประเมินความพึงพอใจในการจัดกิจกรรมร้อยละ 93.54

สำนักหอสมุด มหาวิทยาลัยแม่โจ้ ได้ดำเนินการประเมินผลการดำเนินงานโดย[การศึกษาความคาดหวังและความพึงพอใจต่อคุณภาพบริการในปีงบประมาณ 2567](http://lib.mju.ac.th/e-office/doccenter/file/2024/0001349.pdf) เพื่อสำรวจความคิดเห็นของผู้ใช้บริการเกี่ยวกับด้านทรัพยากรสารสนเทศและบริการต่าง ๆ โดยผลการประเมินความพึงพอใจมีค่าเฉลี่ย 4.14 อยู่ในระดับมาก ในคราวการประชุมคณะกรรมการบริหารสำนักหอสมุด ครั้งที่ 2/2568 ซึ่งจัดขึ้นเมื่อวันที่ 17 ธันวาคม 2567 ระเบียบวาระที่ 3 เรื่องที่คณะกรรมการแจ้งให้ที่ประชุมทราบ ข้อ 3.1.2 เรื่องสรุปผลการรับฟังเสียงจากผู้รับบริการ สำนักหอสมุด มหาวิทยาลัยแม่โจ้ ประจำปี 2567 (ระหว่างวันที่ 1 ตุลาคม 2566 ถึง 30 กันยายน 2567) รองผู้อำนวยการสำนักหอสมุด ฝ่ายบริการและกิจการพิเศษ ได้รายงานข้อเสนอแนะที่ได้รับจากการศึกษาความคาดหวังและความพึงพอใจของผู้ใช้บริการ พร้อมทั้งได้ขอให้ผู้ที่เกี่ยวข้อง[ดำเนินการพัฒนาและปรับปรุง](https://erp.mju.ac.th/openFile.aspx?id=NzAwMDk2&method=inline)การให้บริการตามข้อเสนอแนะที่ได้รับเพื่อเพิ่มประสิทธิภาพและความพึงพอใจสูงสุดต่อผู้ใช้บริการในอนาคต

**2. การให้บริการเพื่อให้คำแนะนำทางวิชาการและสนับสนุนเพื่อให้เกิดการพัฒนาทักษะ การเรียนรู้ และประสบการณ์แก่นักศึกษา** โดยแบ่งนักศึกษาออกเป็น 2 กลุ่มตามลักษณะความต้องการทางวิชาการ ได้แก่ กลุ่มนักศึกษาระดับปริญญาตรี และกลุ่มนักศึกษาระดับบัณฑิตศึกษา เพื่อสนับสนุนการเรียน การสอน และการวิจัยให้เป็นไปอย่างสมบูรณ์ ให้บริการครอบคลุมถึงมหาวิทยาลัยแม่โจ้-แพร่ เฉลิมพระเกียรติ และมหาวิทยาลัยแม่โจ้-ชุมพร มีรายละเอียดดังนี้

| บริการ | วัตถุประสงค์ | กลุ่มเป้าหมายนักศึกษาระดับ |
| --- | --- | --- |
| ปริญญาตรี | บัณฑิตศึกษา |
| 1. บริการฝึกอบรมและนำชมห้องสมุด | เพื่อแนะนำการพื้นที่และการใช้บริการของห้องสมุด รวมไปถึงการอบรมทักษะ และความรู้ ให้กับนักศึกษาในหัวข้อต่าง ๆ เช่น การสืบค้นสารสนเทศอิเล็กทรอนิกส์เพื่อการวิจัย, การใช้โปรแกรมจัดการรายการบรรณานุกรม, การใช้โปรแกรมตรวจสอบการคัดลอกผลงานทางวิชาการ, การออกแบบเบื้องต้นโดยใช้ Canva, การเขียนบรรณานุกรมและการอ้างอิงเบื้องต้น, การคิดเชิงออกแบบ เป็นต้น รวมถึงทักษะอื่น ๆ ตามที่มีการแจ้งความประสงค์   | √ | √ |
| 2. บริการตอบคำถามและช่วยการค้นคว้า  | เพื่อให้คำแนะนำและช่วยเหลือด้านการสืบค้นข้อมูลและการใช้บริการในกรณีที่ผู้รับบริการอยู่ภายในและภายนอกห้องสมุด | √ | √ |
| 3. บริการ Article delivery  | เพื่อส่งไฟล์บทความวารสารที่มีให้บริการภายในห้องสมุด จัดทำในรูปแบบดิจิทัลและส่งผ่านทางออนไลน์ โดยผู้รับบริการไม่ต้องมาห้องสมุด  | √ | √ |
| 4. บริการ Pick Up & Delivery  | เพื่อจัดส่งหนังสือ/วารสาร ให้กับผู้รับบริการที่อยู่ภายในและภายนอกมหาวิทยาลัย (เฉพาะผู้รับบริการของหอสมุดกลาง) เพื่ออำนวยความสะดวกให้แก่ผู้รับบริการในการยืมทรัพยากรสารสนเทศ | √ | √ |
| 5. บริการยืมระหว่างห้องสมุดวิทยาเขต | เพื่อให้บริการยืมทรัพยากรสารสนเทศร่วมกันระหว่างวิทยาเขตทั้ง 3 แห่ง ได้แก่ มหาวิทยาลัยแม่โจ้ เชียงใหม่ มหาวิทยาลัยแม่โจ้-แพร่ เฉลิมพระเกียรติ และมหาวิทยาลัยแม่โจ้-ชุมพร | √ | √ |
| 6. บริการยืมระหว่างห้องสมุดสถาบันอุดมศึกษา | เพื่อยืมทรัพยากรสารสนเทศ ทำสำเนา หรือขอไฟล์ทรัพยากรสารสนเทศของห้องสมุดสถาบันอุดมศึกษาของรัฐภายในประเทศ ภายใต้เงื่อนไขและข้อตกลงที่ได้ทำร่วมกัน  | √ | √ |
| 7. บริการตรวจสอบคุณภาพวารสารและแนะนำวารสารเพื่อการตีพิมพ์ผลงานวิชาการ | เพื่อคัดเลือกหรือตรวจสอบคุณภาพวารสารที่มีความน่าเชื่อถือ มีคุณภาพและเหมาะสมแก่การเผยแพร่ผลงานทางวิชาการทั้งในระดับชาติและนานาชาติ  | √ | √ |
| 8. บริการตรวจสอบการอ้างอิงและการเขียนบรรณานุกรม  | เพื่อตรวจสอบรูปแบบการอ้างอิงและการเขียนการอ้างอิงและบรรณานุกรมให้ถูกต้องตามหลักเกณฑ์มาตรฐานสากล | √ | √ |
| 9. บริการค้นหาเอกสารฉบับเต็ม | เพื่อค้นหาเอกสารฉบับเต็มในรูปแบบอิเล็กทรอนิกส์ที่อยู่นอกเหนือสิทธิ์การใช้งานของมหาวิทยาลัยแม่โจ้ | √ | √ |
| 10. บริการ Article Alert  | เพื่อจัดส่งข่าวสารทันสมัยจากฐานข้อมูลวิชาการ บทความวิชาการ บทความวิจัย และเอกสารทางวิชาการตามความต้องการของผู้รับบริการ | √ | √ |
| 11. บริการตรวจสอบการอ้างอิงและการเขียนบรรณานุกรม | เพื่อตรวจสอบรูปแบบการอ้างอิงและการเขียนการอ้างอิงและบรรณานุกรมให้ถูกต้องตามหลักเกณฑ์มาตรฐานสากล | √ | √ |
| 12. บริการพิสูจน์อักษรเอกสารภาษาไทย  | เพื่อตรวจสอบความถูกต้องการเขียนภาษาไทยของงานเขียนทางวิชาการประเภทต่าง ๆ เช่น รายงานผลการวิจัย, วิทยานิพนธ์, ดุษฎีนิพนธ์, บทความวิจัย, บทความวิชาการ เป็นต้น  | - | √ |
| 13. บริการ Creative Media Design  | เพื่อให้บริการออกแบบและให้คำปรึกษาเกี่ยวกับสื่อสร้างสรรค์ต่าง ๆ โดยนักออกแบบที่มีประสบการณ์  | √ | √ |
| 14. บริการให้คำแนะนำการใช้งานโปรแกรมและแพลตฟอร์ม  | เพื่อแนะนำวิธีการใช้งานและการแก้ไขปัญหาในการใช้โปรแกรมสำเร็จรูปสำหรับจัดทำการอ้างอิงและรายการบรรณานุกรม, โปรแกรมสนับสนุนการจัดทำผลงานทางวิชาการ โดยเป็นการนำเทคโนโลยีเข้ามาใช้ได้อย่างมีประสิทธิภาพเพื่อการพัฒนางานทางวิชาการของมหาวิทยาลัย ตลอดจนโปรแกรมที่อำนวยความสะดวกให้ผู้รับบริการสามารถเข้าถึงสารสนเทศได้ทุกสถานที่และทุกเวลา มีทั้งหมดจำนวน 5 โปรแกรม ได้แก่ 1) โปรแกรมจัดการรายการบรรณานุกรม EndNote  2) โปรแกรมตรวจสอบการคัดลอกผลงานทางวิชาการ COPYLEAKS 3) โปรแกรมสำหรับวิเคราะห์ข้อมูลทางสถิติ และการจัดการข้อมูลต่าง ๆ SPSS 4) ชุดโปรแกรม Adobe Creative Cloud และ 5) ระบบยืนยันตัวตนและเครื่องมือช่วยในการเข้าถึงฐานข้อมูลออนไลน์ OpenAthens   | √ | √ |

นอกจากนี้สำนักหอสมุดยังได้จัดกิจกรรมเสริมหลักสูตรด้วยการฝึกอบรม, กิจกรรม Workshop และนิทรรศการ เพื่อส่งเสริมให้นักศึกษามีความรู้และทักษะเพื่อเสริมประสบการณ์ให้นักศึกษามีความรู้และเท่าทันต่อการเปลี่ยนแปลงในโลกปัจจุบัน เช่น 1) [การเสริมสร้างทักษะการคิดเชิงออกแบบ (Design Thinking) และการออกแบบด้วยโปรแกรม Canva](https://erp.mju.ac.th/openFile.aspx?id=Njk5ODQ0&method=inline) 2) [การจัดการเรียนการสอนร่วมกับรายวิชาต่าง ๆ เช่น การฝึกอบรมเพื่อพัฒนาทักษะการสืบค้นสารสนเทศ, การเขียนอ้างอิงและบรรณานุกรม, การใช้งานโปรแกรมสนับสนุนการเรียนการสอนและการวิจัย เช่น EndNote, Copyleaks, การใช้ AI ในการเรียนและการทำวิจัย](https://erp.mju.ac.th/openFile.aspx?id=Njk5ODQ4&method=inline), [การเรียนรู้และเข้าใจประวัติศาสตร์การเกษตรและประวัติศาสตร์มหาวิทยาลัยแม่โจ้ผ่านประสบการณ์ตรง เสริมสร้างทักษะการคิดวิเคราะห์ และการประยุกต์ใช้ความรู้อย่างมีประสิทธิภาพ ตลอดจนปลูกฝังจิตสำนึกในการอนุรักษ์และเห็นคุณค่าของเอกสารจดหมายเหตุ](https://erp.mju.ac.th/openFile.aspx?id=Njk5ODQ1&method=inline) 3) [การจัดกิจกรรม Workshop ส่งเสริมความรู้เข้าใจด้านวัฒนธรรม](https://erp.mju.ac.th/openFile.aspx?id=Njk5ODQ2&method=inline) 4) [การดำเนินงานโดยความร่วมมือของข่ายงานห้องสมุด มหาวิทยาลัยแม่โจ้ เพื่อขยายการให้บริการให้ทุกคณะ/วิทยาลัย และวิทยาเขตได้เข้าถึงกิจกรรมเสริมความรู้และทักษะที่สำนักหอสมุดได้ดำเนินการ](https://erp.mju.ac.th/openFile.aspx?id=Njk5ODQ3&method=inline) เป็นต้น

สำนักหอสมุด ได้มีการประเมินผลการดำเนินงานโดย[การศึกษาความคาดหวังและความพึงพอใจต่อคุณภาพบริการของสำนักหอสมุด มหาวิทยาลัยแม่โจ้ ประจำปีงบประมาณ 2567](http://lib.mju.ac.th/e-office/doccenter/file/2024/0001349.pdf) เพื่อสำรวจความคาดหวังและความพึงพอใจต่อคุณภาพบริการ ด้านบริการ ซึ่งผลความคาดหวังของผู้ใช้บริการ มีค่าเฉลี่ย 4.33 อยู่ในระดับมากที่สุด และความพึงพอใจของผู้ใช้บริการ มีค่าเฉลี่ย 4.40 อยู่ในระดับมากที่สุด

**3.** [**การจัดพื้นที่เพื่อส่งเสริมการเรียนรู้**](https://www.canva.com/design/DAGkacKw6a4/QzkiPU5OO1w6-B7nJLRzuw/view?utm_content=DAGkacKw6a4&utm_campaign=designshare&utm_medium=link2&utm_source=uniquelinks&utlId=hb2deeff009) สำนักหอสมุดได้ดำเนินการจัดสรรพื้นที่ภายในอาคารเพื่อให้บริการแก่ผู้ใช้บริการอย่างครอบคลุม โดยแบ่งพื้นที่ออกเป็น 3 ชั้น ตามลักษณะการใช้งานที่แตกต่างกัน เพื่อรองรับความต้องการที่หลากหลายของนักศึกษา คณาจารย์ และบุคลากร โดยในแต่ละชั้นมีการออกแบบพื้นที่ให้เหมาะสมกับกิจกรรมการเรียนรู้ การทำงาน การพักผ่อน และการพัฒนาทักษะในด้านต่าง ๆ อย่างครบถ้วน โดยได้วางแผนเพื่อกำหนดรูปแบบการบริการพื้นที่ตามผล[การศึกษาความคาดหวังและความพึงพอใจต่อคุณภาพบริการของสำนักหอสมุด มหาวิทยาลัยแม่โจ้ ประจำปีงบประมาณ 2567](http://lib.mju.ac.th/e-office/doccenter/file/2024/0001349.pdf) ด้านสถานที่และสิ่งอำนวยความสะดวก เพื่อสนับสนุนการเรียนรู้ให้ตรงกับพฤติกรรมและความต้องการของผู้รับบริการที่เอื้อต่อ การเรียน การวิจัย และคุณภาพชีวิตส่วนบุคคล [รวมถึงผู้ที่มีความความต้องการพิเศษที่สามารถเข้ามาใช้บริการห้องสมุดได้อย่างปลอดภัย](https://www.canva.com/design/DAGkadmDJBY/D_KvgPsbzPPkrd02fq0xbg/view?utm_content=DAGkadmDJBY&utm_campaign=designshare&utm_medium=link2&utm_source=uniquelinks&utlId=h8ab8c16772) อีกทั้งมีการบริหารจัดการพื้นที่ที่สามารถยืดหยุ่นเพื่อรองรับต่อกิจกรรมและพฤติกรรมของผู้รับบริการที่หลากหลาย ดังนี้

ชั้นที่ 1 หรือที่เรียกว่า Business Zone เป็นพื้นที่ที่มุ่งเน้นการส่งเสริมทักษะด้านการเป็นผู้ประกอบการ (Entrepreneur) โดยได้จัดเตรียมพื้นที่ Co-Working Space และ Co-Maker Space เพื่อเป็นแหล่งเรียนรู้และฝึกประสบการณ์ในด้านการสร้างธุรกิจ โดยพื้นที่ดังกล่าวสามารถรองรับการจัดประชุมและกิจกรรม Workshop ทั้งในรูปแบบ Onsite, Online และ Hybrid พร้อมจัดเตรียมอุปกรณ์สนับสนุนที่จำเป็น ได้แก่ เครื่องคอมพิวเตอร์ iMac สำหรับการออกแบบผลิตภัณฑ์ และกล่องถ่ายภาพสินค้า (Studio Box) เพื่อใช้ในการนำเสนอผลิตภัณฑ์หรือผลงานของนักศึกษาได้อย่างมีประสิทธิภาพ นอกจากนี้ยังมีห้องค้นคว้ากลุ่ม (Group Study Room) ซึ่งภายในห้องได้ติดตั้ง Smart TV และกระดานไวท์บอร์ด เพื่อเพิ่มความสะดวกในการทำงานร่วมกันเป็นกลุ่ม และห้อง Smart Classroom ซึ่งจัดเตรียมอุปกรณ์ที่เหมาะสมสำหรับการเรียนการสอนหรือนำเสนอผลงานในรูปแบบออนไลน์ ทั้งนี้ยังมีพื้นที่จัดแสดงนิทรรศการที่เปิดโอกาสให้ผู้เรียนสามารถนำเสนอผลงานหรือกิจกรรมต่าง ๆ ได้อย่างเหมาะสม

และได้พัฒนาพื้นที่บริเวณชั้น 1 Zone [Think Space @MJU Library](https://erp.mju.ac.th/openFile.aspx?id=NzAwMTA0&method=inline) ถือเป็นการจัดสรรพื้นที่เพื่อส่งเสริมการสร้างสรรค์และนวัตกรรมที่มีบทบาทสำคัญในระบบนิเวศของมหาวิทยาลัยแม่โจ้ โดยมีวัตถุประสงค์เพื่อสนับสนุนการเรียนรู้ การแลกเปลี่ยนองค์ความรู้ และการพัฒนาความคิดสร้างสรรค์อย่างรอบด้าน พื้นที่ดังกล่าวเปิดโอกาสให้คณาจารย์ บุคลากร และนักศึกษา ได้เผยแพร่แนวคิด ผลงาน และนวัตกรรมใหม่ ๆ ตลอดจนเป็นเวทีในการแสดงออกซึ่งศักยภาพด้านการคิดริเริ่ม อันจะนำไปสู่การพัฒนาทักษะการคิดวิเคราะห์และการคิดนอกกรอบอย่างเป็นระบบ ภายใต้บทบาทของมหาวิทยาลัยกลุ่มที่ 2 ซึ่งมุ่งเน้นการพัฒนาเทคโนโลยีและนวัตกรรม พื้นที่ Think Space @MJU Library จึงทำหน้าที่เป็นศูนย์กลางในการขับเคลื่อน นวัตกรรม (Innovation) แรงบันดาลใจ (Inspiration) และแนวคิดสร้างสรรค์ (Idea) อันเกิดจากความร่วมมือของทุกภาคส่วน โดยมุ่งหวังให้เกิดผลงานวิชาการและนวัตกรรมที่สามารถนำไปประยุกต์ใช้ได้จริง และตอบสนองต่อความต้องการของชุมชนและสังคมอย่างมีประสิทธิภาพ

ชั้นที่ 2 หรือ **Quiet Zone** เป็นพื้นที่ที่เน้นการเรียนรู้และศึกษาค้นคว้าในบรรยากาศที่สงบ โดยอนุญาตให้มีการใช้เสียงในระดับเล็กน้อย พื้นที่ในชั้นนี้ได้รับการออกแบบให้มีความหลากหลายเพื่อตอบสนองความต้องการของผู้ใช้บริการในด้านการศึกษาและการพัฒนาองค์ความรู้ โดยมีพื้นที่นั่งอ่านกระจายอยู่ทั่วทั้งชั้น รวมถึงห้องศึกษาค้นคว้าสำหรับอาจารย์ (Lecturer Room) และห้องศึกษาค้นคว้าสำหรับนักศึกษาระดับบัณฑิตศึกษาและนักวิจัย (Graduate Student & Researcher Room) นอกจากนี้ ยังมีห้องค้นคว้ากลุ่ม (Group Study Room) ที่เหมาะสำหรับการทำงานร่วมกันเป็นทีม รวมถึงห้องค้นคว้าส่วนบุคคล (Study Room) สำหรับผู้ที่ต้องการความเป็นส่วนตัวในการศึกษา ห้อง **Mini Studio** ซึ่งเปิดโอกาสให้นักศึกษาได้แสดงออกถึงความสามารถและทักษะผ่านกิจกรรมต่าง ๆ เช่น การถ่ายทำคลิปวิดีโอหรือการถ่ายทอดสด นอกจากนี้ ยังมีมุมชมภาพยนตร์ (Movie Zone) จำนวน 8 เครื่อง โดยแต่ละเครื่องสามารถรองรับผู้ใช้บริการได้ 4 คน เพื่อให้ผู้ใช้บริการสามารถพักผ่อนในช่วงเวลาว่างได้อย่างเพลิดเพลิน อีกทั้งยังมีห้องอินเทอร์เน็ตและบริการคอมพิวเตอร์สำหรับการเรียนการทำรายงาน ซึ่งช่วยอำนวยความสะดวกในการศึกษา สำหรับการพักผ่อน ยังมีพื้นที่ **Nap Zone** ที่จัดเตรียมเก้าอี้โซฟาปรับเอนนอนได้จำนวน 5 ตัว เพื่อให้ผู้ใช้บริการสามารถพักผ่อนและผ่อนคลายจากการเรียนหรือการทำงานได้อย่างสบาย

ชั้นที่ 3 หรือ Silent Zone เป็นพื้นที่ที่ออกแบบมาเพื่อผู้ใช้บริการที่ต้องการความเงียบสงบสูงสุด เหมาะสำหรับการอ่านหนังสือและการศึกษาค้นคว้าเชิงลึก โดยภายในชั้นนี้มีพื้นที่นั่งอ่านที่เงียบสงบ ห้องค้นคว้ากลุ่ม (Group Study Room) ที่ติดตั้ง Smart TV และ Whiteboard เช่นเดียวกับชั้นอื่น ๆ นอกจากนี้ยังมีห้องดูหนังแบบกลุ่ม (Mini Theatre) สำหรับการพักผ่อน และพื้นที่จัดแสดงเอกสารจดหมายเหตุและเอกสารเฉพาะของมหาวิทยาลัยแม่โจ้ (Maejo University Archives and Special Collection) ซึ่งเป็นแหล่งข้อมูลสำคัญที่ใช้ในการศึกษาวิจัย และบริการ Chat GPT

ทั้งนี้ การใช้บริการในบางพื้นที่ เช่น ห้องค้นคว้ากลุ่ม ห้อง Smart Classroom หรือ Mini Studio นักศึกษาสามารถทำการจองล่วงหน้าผ่านระบบออนไลน์ของสำนักหอสมุด เพื่อความสะดวกและเพื่อการบริหารจัดการพื้นที่ให้มีความยืดหยุ่นในการใช้งานเพื่อประโยชน์สูงสุด การจัดสรรพื้นที่บริการทั้ง 3 ชั้นนี้ จึงมุ่งเน้นตอบสนองความต้องการที่หลากหลายของผู้ใช้บริการ โดยเปิดโอกาสให้สามารถเลือกใช้พื้นที่ได้ตามลักษณะกิจกรรม ความสนใจ และเป้าหมายในการเรียนรู้ของแต่ละบุคคลอย่างเหมาะสมและมีประสิทธิภาพ ในแต่ละพื้นที่ที่สำนักหอสมุดได้ให้บริการนั้นมีการกำหนดเจ้าหน้าที่ผู้ปฏิบัติงานที่รับผิดชอบการให้บริการ ภาระหน้าที่ ขอบเขต และเป้าหมายของการให้บริการพื้นที่และสิ่งอำนวยความสะดวกเพื่อสนับสนุนการเรียนรู้ และมีการประเมินผลการดำเนินงานการให้บริการด้วยการศึกษาการประเมินความพึงพอใจของผู้รับบริการสำนักหอสมุดเป็นประจำทุกปี

ในปีการศึกษา 2567 สำนักหอสมุดได้ดำเนินการประเมินความพึงพอใจต่อคุณภาพการบริการด้านสถานที่และสิ่งอำนวยความสะดวก โดยผลการประเมินพบว่าได้รับคะแนนเฉลี่ย 4.24 ซึ่งอยู่ในระดับมากที่สุด แสดงให้เห็นถึงความพึงพอใจที่สูงจากผู้ใช้บริการ ทั้งนี้ สำนักหอสมุดได้ดำเนินการทบทวนและปรับปรุงการดำเนินงาน โดยนำข้อเสนอแนะจากผู้ใช้บริการมาใช้ในการวางแผนและปรับปรุงคุณภาพบริการอย่างเป็นระบบ ทั้งในด้านความปลอดภัย ความสะอาด ความสะดวกในการใช้บริการ และการบริหารจัดการพื้นที่ให้มีความยืดหยุ่นและรองรับการใช้งานได้หลายวัตถุประสงค์ เช่น การจัดพื้นที่นั่งอ่านแบบเดี่ยวเพิ่มขึ้น เพื่อรองรับนักศึกษาที่ต้องการความสงบในการอ่านหนังสือหรือทำงาน การเพิ่มแสงสว่างในพื้นที่บริการ โดยเฉพาะในพื้นที่ชั้น 2 โซนเก่า และระหว่างชั้นหนังสือ ให้มีความสว่างเพียงพอ การปรับพื้นที่พักผ่อน Nap Zone ให้มีสิ่งอำนวยความสะดวกที่เหมาะสม พร้อมติดตั้งกล้องวงจรปิดเพื่อเพิ่มความปลอดภัย

 สำนักหอสมุดยังได้จัดกิจกรรม "[Big Cleaning Day](https://erp.mju.ac.th/openFile.aspx?id=NzAwMTAz&method=inline)" เมื่อวันที่ 5 กรกฎาคม 2567 และวันที่ 27 พฤศจิกายน 2567 เพื่อสร้างสภาพแวดล้อมที่ดี ทั้งภายในและภายนอกอาคาร เพื่อส่งเสริมและฟื้นฟูสภาพแวดล้อมการเรียนการทำงานให้มีสุขลักษณะที่ดี โดยในกิจกรรม "Big Cleaning Day" มีการทำความสะอาดทั้งภายในและภายนอกอาคาร ซึ่งรวมถึงการล้างแผ่นกรองอากาศของเครื่องปรับอากาศ เพื่อให้สภาพอากาศภายในห้องสมุดดีขึ้น และได้ดำเนินการทำความสะอาดภายนอกอาคารที่เป็นพื้นที่ทั่วไปและพื้นที่สีเขียว ทำให้สภาพแวดล้อมโดยรอบห้องสมุดมีความสะอาด สวยงาม มีความพร้อมในการให้บริการแก่นักศึกษา เป็นการเสริมสร้างบรรยากาศที่ดีที่เอื้อต่อการเข้าใช้บริการ

**การจัดสอบและอบรมทักษะทางด้าน ICT**

กองเทคโนโลยีดิจิทัล มหาวิทยาลัยแม่โจ้ ได้รับผิดชอบการให้บริการระบบศูนย์สอบอิเล็กทรอนิกส์ เพื่อจัดทำเป็นศูนย์สอบวัดมาตรฐานของนักศึกษาทางด้าน ICT โดยทำการจัดสอบมาตั้งแต่ปี 2553 ตามประกาศมหาวิทยาลัยแม่โจ้ เรื่อง มาตรฐานของนักศึกษาทางด้านเทคโนโลยีสารสนเทศและการสื่อสาร (ICT) เพื่อเป็นการส่งเสริมและสนับสนุนให้นักศึกษามีความรู้ความสามารถทางด้าน ICT โดยนักศึกษาทุกคนจะต้องสอบผ่านการวัดมาตรฐานทางด้าน ICT การสอบจะดำเนินการสอบผ่านระบบสอบอิเล็กทรอนิกส์ (e-testing) และMicrosoft Teams และจัดทำรายละเอียดข้อกำหนดการสอบ ประกาศการจัดสอบ กำหนดการสอบ ผ่านหน้าเว็บ <https://www.ict.mju.ac.th> จัดรอบสอบกว่า 300 รอบสอบต่อปี รวมถึงจัดอบรมเพื่อเพิ่มความรู้และทักษะทางด้าน ICT อย่างต่อเนื่องทุกปีการศึกษา จำนวน 20-30 ครั้งต่อปี คะแนนการเข้าอบรมสามารถนำไปเพิ่มคะแนนสำหรับนักศึกษาที่สอบไม่ผ่านการสอบวัดมาตรฐานทางด้าน ICT หลักสูตรละ 10 คะแนน โดยมีการจัดฝึกอบรมทางด้าน ICT สำหรับนักศึกษาโดยมีโปรแกรม Microsoft Office จำนวน 3 หลักสูตร แบ่งเป็น หลักสูตร Microsoft Word, Excel และ Power Point และการประเมินผลที่มีประสิทธิภาพ ทดแทนการจัดสอบในรูปแบบเดิม เพื่อให้นักศึกษาสามารถสำเร็จการศึกษาได้ตามรอบจบของปีการศึกษา และในปี 2567 ได้จัดทำโครงการอบรมส่งเสริมการเข้าถึงและใช้ประโยชน์จาก ICT ในการเรียนรู้และการทำงานโดยใช้ Cloud Computing สำหรับนักศึกษา

**กิจกรรมการเรียนรู้ออนไลน์ผ่านระบบ MJU MOOC**

กองเทคโนโลยีดิจิทัล ได้เล็งเห็นความสำคัญในการเรียนรู้ออนไลน์ในโลกดิจิทัลนี้ จึงจัดทำโครงการการเรียนรู้ผ่าน Platform MJU MOOC ที่เป็นรูปแบบการนำเสนอการเรียนรู้หลักสูตรต่างๆ ทางออนไลน์ สามารถเข้าถึงผู้เรียนได้จำนวนมากๆ เพื่อให้สามารถดำเนินการเรียนการสอนให้เข้ากับสถานการณ์ ผู้เรียนและผู้สอนมีช่องทางในการติดต่อสื่อสารกันได้สะดวก และสามารถเข้าถึงเนื้อหาบทเรียนได้อย่างรวดเร็ว ทุกสถานที่ และทุกเวลา มีการจัดหา[ระบบการศึกษาออนไลน์](https://mooc.mju.ac.th/) MJU MOOC หลักสูตรการเรียนการสอนแบบออนไลน์ จำนวน 44 รายวิชา ซึ่งมีเนื้อหาด้านองค์ความรู้ 7 แขนง เกี่ยวกับนวัตกรรมทางด้านการเกษตร ด้านเทคโนโลยี ด้านภาษาอังกฤษ และอื่นๆ ที่สามารถเรียนรู้ได้ทุกที่ทุกเวลาสำหรับนักศึกษา บุคคลภายนอก และผู้ที่สนใจ ซึ่งในปีงบประมาณ 2567 มีจำนวนผู้เข้าเรียนใช้งาน 8,098 บัญชีรายชื่อ และด้านระบบการเรียนการสอนออนไลน์ MJU MOOC มีการเปิดอบรมความรู้และทักษะทางเทคโนโลยีสารสนเทศ การสื่อสาร และดิจิทัล (ICT and Digital Skills) ผ่านระบบออนไลน์ MJU MOOC โดยนักศึกษาต้องเรียนรู้เนื้อหาให้ครบทุกบทเรียนและทำข้อสอบท้ายบทให้ได้ 60 คะแนนขึ้นไป ถือว่า “สอบผ่าน”

การเสริมสร้างประสบการณ์การเรียนรู้นอกห้องเรียน มหาวิทยาลัยแม่โจ้มุ่งมั่นที่จะพัฒนาบัณฑิตสู่ความเป็น[ผู้อุดมด้วยปัญญา อดทน สู้งาน เป็นผู้มีคุณธรรมและจริยธรรม](https://www.mju.ac.th/th/Vision.html) พร้อมทั้งเป็นนักปฏิบัติที่เชี่ยวชาญในสาขาวิชาและทันต่อการเปลี่ยนแปลงของโลก กิจกรรมเสริมหลักสูตรจึงเป็นกระบวนการสนับสนุนการเรียนรู้ของนักศึกษา โดยจะเป็นส่วนเสริมเติมเต็มคุณลักษณะความเป็นบัณฑิตให้แก่นักศึกษา ให้ได้มีโอกาสได้รับการพัฒนาอย่างเต็มศักยภาพ ภายใต้ฐานความคิดที่เชื่อว่าการเรียนรู้นอกชั้นเรียนจะเกื้อหนุนให้นักศึกษาได้รับประสบการณ์ชีวิตที่หลากหลายในรูปของ “ทักษะชีวิต” เพื่อให้นักศึกษามีคุณสมบัติของบัณฑิตที่พึงประสงค์ตามกรอบมาตรฐานคุณวุฒิระดับอุดมศึกษา และสอดคล้องกับคุณลักษณะของบัณฑิตที่พึงประสงค์ที่สภา/องค์กรวิชาชีพได้กำหนด รวมถึงพัฒนานักศึกษาให้เป็นพลเมืองโลกด้วยกระบวนการพัฒนาทักษะในศตวรรษที่ 21 มหาวิทยาลัยจึงได้กำหนดให้นักศึกษาต้องผ่านการเข้าร่วมกิจกรรมเสริมหลักสูตรเพื่อพัฒนานักศึกษาตาม[ระเบียบที่มหาวิทยาลัยกำหนด](https://erp.mju.ac.th/openFile.aspx?id=NTA1NjA1&method=inline) ผ่าน[กิจกรรมเสริมหลักสูตรระดับมหาวิทยาลัย](https://act-stu.mju.ac.th/goverment/20111119104835_2011_ActSTU/Doc_25610130114817_378677.pdf) [กิจกรรมเสริมหลักสูตรระดับคณะ](https://act-stu.mju.ac.th/wtms_webpageDetail.aspx?wID=1753) และกิจกรรมเลือกเสรี ส่งเสริมให้นักศึกษาจัดกิจกรรมหรือเข้าร่วมกิจกรรมเสริมหลักสูตรนอกห้องเรียนที่หลากหลาย โดยมหาวิทยาลัยให้การสนับสนุนทั้งในด้านงบประมาณ การให้คำแนะนำปรึกษาและสิ่งอำนวยความสะดวกอื่น ๆ ให้กับนักศึกษา สำหรับการจัดกิจกรรมหรือการเข้าร่วมกิจกรรมเสริมหลักสูตรนอกห้องเรียนต่าง ๆ ทั้งภายในและภายนอกมหาวิทยาลัย ทั้งนี้ กิจกรรมต่าง ๆ ที่นักศึกษาเข้าร่วมจะถูกบันทึกเป็นประวัติด้านกิจกรรมพัฒนานักศึกษาและออกเป็น “[ระเบียนกิจกรรมเสริมหลักสูตร](https://erp.mju.ac.th/openFile.aspx?id=MzIyNDUz&method=inline) (Student Activity Transcript)” ของนักศึกษา โดยนักศึกษาสามารถใช้ใบรายงานผลดังกล่าวควบคู่กับใบรายงานผลการศึกษา (transcript) ในการสมัครงาน สามารถสร้างความมั่นใจให้กับผู้ใช้บัณฑิตว่านักศึกษาของมหาวิทยาลัยมีความรู้และประสบการณ์นอกเหนือตำราเรียนโดยผ่านกิจกรรมต่าง ๆ สร้างโอกาสในการจ้างงานให้แก่นักศึกษา ซึ่งนักศึกษาสามารถตรวจสอบประวัติการเข้าร่วมกิจกรรมเสริมหลักสูตรผ่านเว็บไซต์ [www.msat.mju.ac.th](http://www.msat.mju.ac.th/) โดยในเว็บไซต์ดังกล่าวมีการประชาสัมพันธ์การเข้าร่วมกิจกรรมเสริมหลักสูตร ข่าวสารกิจกรรม ประวัติด้านกิจกรรมเสริมหลักสูตร และการแสดงข้อมูลนักศึกษาที่เป็นนักกิจกรรมดีเด่น เพื่อสร้างแรงจูงใจให้กับนักศึกษาในการเข้าร่วมกิจกรรมเสริมหลักสูตรที่มหาวิทยาลัยจัดขึ้น

มหาวิทยาลัยมีการกำหนดตัวบ่งชี้ความสำเร็จตามวัตถุประสงค์ของแผนการจัดกิจกรรมเสริมหลักสูตรเพื่อพัฒนานักศึกษา ซึ่งยึดหลักการมีส่วนร่วมของทุกภาคส่วนที่มีส่วนเกี่ยวข้องและมีส่วนสนับสนุนในการพัฒนานักศึกษา โดยมีการจัดประชุมเพื่อจัดสรรงบประมาณด้านการพัฒนานักศึกษากับหน่วยงานที่เกี่ยวข้อง อันประกอบด้วยคณะ/วิทยาลัย สำนักหอสมุด สำนักบริหารและพัฒนาวิชาการ กองพัฒนานักศึกษา กองเทคโนโลยีดิจิทัล กองส่งเสริมศิลปวัฒนธรรม และองค์กรนักศึกษา (สภานักศึกษา, องค์การนักศึกษา และสโมสรนักศึกษาคณะ/วิทยาลัย) ผ่านที่ประชุมกลุ่มงานพัฒนานักศึกษาฯ เพื่อทบทวนแผนการดำเนินงานในปีงบประมาณที่ผ่านมาและพิจารณาจัดสรรงบประมาณในการจัดกิจกรรมเสริมหลักสูตรให้กับหน่วยงานที่เกี่ยวข้องใช้ในการดำเนินกิจกรรมเสริมหลักสูตรตาม[ระเบียบมหาวิทยาลัยแม่โจ้ ว่าด้วยกิจกรรมนักศึกษา พ.ศ.2562](https://act-stu.mju.ac.th/goverment/20111119104835_2011_ActSTU/Doc_25640824143629_819334.pdf) โดยการดำเนินกิจกรรมเสริมหลักสูตรเพื่อพัฒนานักศึกษานักศึกษา ประกอบด้วย

1. โครงการ/กิจกรรมที่ดำเนินการโดยมหาวิทยาลัย ประกอบด้วย กองพัฒนานักศึกษา
กองส่งเสริมศิลปวัฒนธรรม และสำนักบริหารและพัฒนาวิชาการ
2. โครงการ/กิจกรรมที่ดำเนินการโดยคณะ/วิทยาลัย
3. โครงการ/กิจกรรมที่ดำเนินการโดยองค์กรนักศึกษา ประกอบด้วย สภานักศึกษา องค์การนักศึกษา สโมสรนักศึกษา และชมรมต่าง ๆ
4. โครงการ/กิจกรรมที่ดำเนินการโดยหน่วยงานอื่น ๆ ที่นักศึกษาสามารถเข้าร่วมได้ทั้งภายในและภายนอกมหาวิทยาลัย

มหาวิทยาลัย มีการประเมินผลความสำเร็จของการดำเนินโครงการตามวัตถุประสงค์ของกิจกรรม และนำผลการประเมินมาปรับปรุงการดำเนินงานครั้งต่อไป โดยหลังจากเสร็จสิ้นกิจกรรมมหาวิทยาลัยกำหนดให้มีการประเมินผลความสำเร็จตามตัวชี้วัดที่มหาวิทยาลัยกำหนด ซึ่งเป็นกระบวนการย้อนกลับ สามารถนำมาใช้ในการปรับปรุง พัฒนา โครงการให้มีประสิทธิภาพมากยิ่งขึ้น โดยผู้รับผิดชอบโครงการจะต้องรายงานผลการดำเนินโครงการ ในระบบสารสนเทศเพื่อการบริหาร (<https://erp.mju.ac.th/>) และองค์กรนักศึกษาจะรายงานผลการดำเนินงานโครงการ/กิจกรรมประจำปี ต่อที่ประชุมสภานักศึกษา ใน[การประชุมใหญ่สมัยสามัญองค์กรนักศึกษา ประจำปี 2567](https://www.facebook.com/photo?fbid=1071647308338372&set=pcb.1072065121629924)

นอกจากนี้ มหาวิทยาลัยโดยงานพัฒนานักศึกษาและศิษย์เก่าสัมพันธ์ กองพัฒนานักศึกษา ได้จัด[กิจกรรมเสริมสร้างอัตลักษณ์ลูกแม่โจ้ ต้อนรับอินทนิลช่องที่ 89](https://www.facebook.com/photo?fbid=850588537109660&set=a.304066291761890) เพื่อหล่อหล่อมให้นักศึกษาของมหาวิทยาลัยเป็นบัณฑิตที่อุดมด้วยปัญญา อดทน สู้งาน เป็นผู้มีคุณธรรมและจริยธรรม เพื่อความเจริญรุ่งเรืองวัฒนาของสังคมไทยที่มีการเกษตรเป็นรากฐาน พร้อมทั้งกำหนดเป็นยุทธศาสตร์สำหรับการพัฒนามหาวิทยาลัยตามนโยบายในด้านนักศึกษาและศิษย์เก่าไว้ อีกทั้งส่งเสริมให้นักศึกษาได้เกิดความรัก ความสามัคคี และความภาคภูมิใจในสถาบัน มีการจัดกิจกรรม[การพัฒนานักศึกษาตามคุณลักษณะที่พึงประสงค์](https://www.facebook.com/stuactmju/posts/https%3A/act-stu.mju.ac.th/wtms_newsDetail.aspx?nID=31731&lang=th-TH&fbclid=IwY2xjawJtipZleHRuA2FlbQIxMQABHjrk_gdxiyXZfoPt5iX0yV-NQaSdrHDpYlBls93dICC0JCDdil_8MHH877r-_aem_IxJGfLXThNKsW4pZuqk4Xw) โดยมุ่งเน้นการพัฒนาทักษะการเป็นผู้นำให้กับผู้นำองค์กรนักศึกษา และยังส่งเสริมให้นักศึกษาเข้าร่วมกิจกรรม [MJU AGRI SMART STARTUP ACADEMY 2024](https://www.facebook.com/photo/?fbid=512207407870335&set=pcb.495429416214801) ซึ่งเป็นกิจกรรมที่ส่งเสริมการเป็นผู้ประกอบการสำหรับนักศึกษาทุกระดับ

มหาวิทยาลัยมีบริการสนับสนุนช่วยเหลือผู้เรียนด้านการเงิน โดยมีให้ความช่วยเหลือด้านทุนการศึกษาและการให้บริการกู้ยืมเงินกองทุนเงินให้กู้ยืมเพื่อการศึกษา ซึ่งจะช่วยบรรเทาความเดือดร้อนด้านการเงิน ส่งผลให้นักศึกษาลดความกังวลใจ ทำให้มีความตั้งใจศึกษาเล่าเรียนจนจบการศึกษา

การให้ความช่วยเหลือด้านทุนการศึกษา เป็นบริการที่ให้ความช่วยเหลือแก่นักศึกษาที่ขาดแคลนทุนทรัพย์ ได้มีโอกาสศึกษาเล่าเรียนจนจบการศึกษา โดยมหาวิทยาลัยมีการจัดสรรงบประมาณสนับสนุนและได้รับการสนับสนุนจากหน่วยงานภายนอก ทั้งภาครัฐ เอกชน บริษัท ห้างร้าน มูลนิธิ ศิษย์เก่าฯลฯ นำมาจัดสรรเป็นทุนการศึกษาให้แก่นักศึกษาที่มีฐานะยากจน มุ่งมั่นในการเรียน มีจิตอาสา และสร้างชื่อเสียงให้มหาวิทยาลัย ซึ่งนักศึกษาที่มีความประสงค์ขอรับทุนการศึกษา จะสมัครเข้ารับการคัดเลือกตาม[ขั้นตอนการคัดเลือกผู้ทีมีความเหมาะสมที่จะรับทุนการศึกษา](https://erp.mju.ac.th/openFile.aspx?id=NDk3MTEz&method=inline) เมื่อนักศึกษาได้รับคัดเลือกแล้ว มหาวิทยาลัยก็จะเร่งดำเนินการเบิกจ่ายเงินทุนการศึกษา ตาม[ขั้นตอนการเบิกจ่ายทุนการศึกษา](https://erp.mju.ac.th/openFile.aspx?id=NDk3MTE0&method=inline) เพื่อให้นักศึกษาได้รับเงินทุนรวดเร็วขึ้น โดยในปีการศึกษา 2567 มีนักศึกษาที่ได้รับทุนการศึกษา จำนวน 635 ราย รวมเป็นเงินทุนการศึกษา 12,638,750 บาท

การให้บริการกู้ยืมเงินกองทุนเงินให้กู้ยืมเพื่อการศึกษา เป็นบริการที่สนับสนุนและส่งเสริมการศึกษา ด้วยการให้เงินกู้ยืมเพื่อการศึกษาในลักษณะต่าง ๆ คือ เงินกู้ยืมเพื่อการศึกษาให้แก่นักศึกษาที่ขาดแคลนทุนทรัพย์ นักศึกษาที่ศึกษาในสาขาวิชาที่เป็นความต้องการหลัก ซึ่งมีความชัดเจนของการผลิตกําลังคนและมีความจําเป็นต่อการพัฒนาประเทศ โดยมีกระบวนการและขั้นตอนการกู้ยืมเงินเพื่อการศึกษา ตาม[กำหนดการกู้ยืมเงิน](https://guide-guidance.mju.ac.th/goverment/20111119104834_guide.guidance/Doc_25670301151151_457795.pdf) นักศึกษาสามารถอ่านรายละเอียดและติดตามข่าวสารเกี่ยวกับการกู้ยืมได้จากเว็บไซต์ <https://stdloan.mju.ac.th/> และ <https://www.facebook.com/StudentloanMaejo> ซึ่งในปีการศึกษา 2567 มี[ผู้กู้ยืมเงิน](https://guide-guidance.mju.ac.th/goverment/20111119104834_guide.guidance/Doc_25680314150811_637465.pdf) ภาคการศึกษาที่ 1 จำนวน 7,398 ราย และภาคการศึกษาที่ 2 จำนวน 7,181 ราย

มหาวิทยาลัยมีบริการด้านการให้คำปรึกษา ด้านการใช้ชีวิตในรั้วมหาวิทยาลัยแก่นักศึกษา ซึ่งมี[ระบบและขั้นตอนในการดูแลนักศึกษาที่ต้องการขอรับคำปรึกษาด้านการเรียน ด้านคุณภาพชีวิต และสุขภาพจิต](https://guide-guidance.mju.ac.th/goverment/20111119104834_guide.guidance/Doc_25670315110518_469154.pdf) [มีกระบวนการดำเนินการช่วยเหลือนักศึกษาร่วมกับหน่วยงานที่เกี่ยวข้อง](https://guide-guidance.mju.ac.th/goverment/20111119104834_guide.guidance/Doc_25670315132226_546460.pdf) และ[มีขั้นตอนการส่งต่อผู้ป่วยจิตเวชฉุกเฉิน](https://guide-guidance.mju.ac.th/goverment/20111119104834_guide.guidance/Doc_25670315132038_863353.pdf) โดยได้เตรียมข้อมูลเบื้องต้น เพื่อให้นักศึกษาสามารถศึกษา[ความรู้เกี่ยวกับสุขภาวะทางใจ](https://guide-guidance.mju.ac.th/goverment/20111119104834_guide.guidance/Doc_25670315154039_140513.pdf) ได้ด้วยตนเอง ทั้งนี้ เพื่อให้นักศึกษาสามารถดำรงชีวิตระหว่างกำลังศึกษาได้อย่างมีความสุข สามารถป้องกันและแก้ไขปัญหาของตนเองได้อย่างมีประสิทธิภาพ และสำเร็จการศึกษาได้อย่างตั้งใจ ซึ่งในปีการศึกษา 2567 มีนักศึกษามาใช้บริการ [จำนวน 367 ราย](https://erp.mju.ac.th/openFile.aspx?id=Njk5NDk4&method=inline)

มหาวิทยาลัยมีกิจกรรมส่งเสริมด้านการพัฒนาวินัยนักศึกษา เพื่อส่งเสริมให้นักศึกษาเกิดการเรียนรู้ พัฒนาและปรับปรุงตนเองให้เป็นผู้ที่มีความประพฤติเรียบร้อย ตั้งมั่นอยู่ในระเบียบวินัยที่ดี มีจริยธรรมอันดีงาม ซึ่งจะส่งผลให้นักศึกษามีทักษะการใช้ชีวิตที่ถูกต้อง ไม่สร้างปัญหาหรือความเดือนร้อนให้แก่ตนเองและผู้อื่น สามารถอยู่ในสังคมได้อย่างมีความสุข ปลอดภัย มีคุณภาพชีวิตที่ดี และเป็นพลเมืองที่ดี ทั้งนี้ ปัจจัยที่จะทำให้นักศึกษาเป็นผู้มีวินัยดี รู้จักรับผิดชอบต่อตนเองและสังคมส่วนรวม เป็นบัณฑิตที่พึงประสงค์และเป็นพลเมืองที่ดีของสังคม มีหลายปัจจัย ซึ่งในด้านการมีวินัยดีของนักศึกษา เป็นปัจจัยที่หนุนเสริมให้นักศึกษาเกิดประสบการณ์การเรียนรู้ สามารถนำความรู้ที่ได้รับมาปรับใช้ในการใช้ชีวิตในสังคมได้อย่างมีความสุขและปลอดภัย ดังนั้น งานพัฒนาวินัยนักศึกษา กองพัฒนานักศึกษา ได้มีการส่งเสริมสนับสนุนให้นักศึกษาในภาพรวมเกิดการเรียนรู้ ผ่านการจัดกิจกรรมเสริมหลักสูตร ทั้งในรูปแบบกิจกรรมที่เป็นการส่งเสริมสนับสนุนด้านการรณรงค์ ประชาสัมพันธ์ หรือสร้างการรับรู้ด้านวินัยนักศึกษา อาทิ [โครงการจัดทำสื่อรณรงค์ส่งเสริมและพัฒนาด้านวินัยนักศึกษา ประจำปีการศึกษา 2567](https://www.facebook.com/profile/100065320877297/search/?q=%E0%B8%AA%E0%B8%B7%E0%B9%88%E0%B8%AD%E0%B8%A7%E0%B8%B4%E0%B8%99%E0%B8%B1%E0%B8%A2) กิจกรรมเน้นย้ำเฉพาะกลุ่มผู้นำนักศึกษาที่จะสามารถเป็นแบบอย่างที่ดีด้านวินัยนักศึกษาและสามารถพัฒนาต่อยอดให้มีบทบาทในการดูแลช่วยเหลือนักศึกษาอื่น ๆ ได้ อาทิ [โครงสร้างเสริมสร้างวินัยนักศึกษาใหม่](https://www.facebook.com/photo/?fbid=999176208877287&set=pcb.999176732210568) ประจำปีการศึกษา 2567 กิจกรรมที่เป็นการป้องปรามหรือสร้างภูมิคุ้มกันในให้แก่นักศึกษา เพื่อไม่ให้เข้าไปยุ่งเกี่ยวกับสิ่งเสพติดและอบายมุข และกิจกรรมที่ส่งเสริมให้นักศึกษาเคารพและปฏิบัติตามกฎหมายจราจรทั้งภายในและภายนอกมหาวิทยาลัย ซึ่งจะทำให้นักศึกษาเกิดความปลอดภัย ลดความรุนแรงหรือผลกระทบต่อชีวิตและทรัพย์สิน ทำให้นักศึกษามีคุณภาพชีวิตที่ดีขึ้น โดยจะมี[การตรวจตรากวดขันด้านวินัยจราจรภายในมหาวิทยาลัยอย่างเข้มข้นและต่อเนื่อง](https://maejo365-my.sharepoint.com/%3Ab%3A/g/personal/sasitorn_j_mju_ac_th/EUcPiTWcQrVJkAVRM7etsgQBuWq7cox89ct0kOMyBvvXIA?e=D9MrzJ)  อีกทั้งเป็นหน่วยงานที่มี[บริการจัดทำหนังสือรับรองความประพฤติ (ของมหาวิทยาลัย) ให้แก่นักศึกษา](https://maejo365-my.sharepoint.com/%3Ab%3A/g/personal/sasitorn_j_mju_ac_th/EUcPiTWcQrVJkAVRM7etsgQBuWq7cox89ct0kOMyBvvXIA?e=D9MrzJ) เพื่อใช้เป็นเอกสารประกอบเพื่อเป็นการยืนยันหรือการันตีว่านักศึกษาของมหาวิทยาลัยแม่โจ้มีคุณภาพ เป็นผู้ที่มีความประพฤติที่เหมาะสม ทั้งการขอรับทุนการศึกษา (ระดับคณะและระดับมหาวิทยาลัย) การขอศึกษาต่อในระดับที่สูงขึ้น หรือการสมัครงาน ฯลฯ เป็นต้น มี[บริการให้คำปรึกษา คำแนะนำ และตอบข้อซักถามด้านวินัยนักศึกษา](https://maejo365-my.sharepoint.com/%3Ab%3A/g/personal/sasitorn_j_mju_ac_th/EdN8E3zPylJAmUEsEpeJfs0BobSX6mpq4pJyMfZqqh6Ubw?e=SMIH80) ทั้งนักศึกษาทั่วไป และนักศึกษาที่ประพฤติตนไม่เหมาะสมหรือกระทำผิดวินัยนักศึกษา โดยมีการให้บริการภายในสำนักงาน บริการทางโทรศัพท์ และ[บริการผ่าน Fanpage Facebook ของงานพัฒนาวินัยนักศึกษามหาวิทยาลัยแม่โจ้](https://www.facebook.com/winimaejouniversity/posts/2085419404953308) โดยจะมีการให้ความรู้ด้านวินัยนักศึกษาและกฎหมายทั่วไปอันเป็นประโยชน์ รวมทั้งมีเจ้าหน้าที่ (แอดมินเพจ) ทำหน้าที่ตอบข้อซักถาม ให้คำปรึกษาและข้อแนะนำตลอด 24 ชั่วโมง เพื่อมุ่งให้นักศึกษาเกิดการปรับปรุงประสบการณ์การเรียนรู้ด้านความรู้ทักษะ สามารถนำไปปรับใช้ให้เกิดการพัฒนาความสามารถด้านการทำงานและการใช้ชีวิตอย่างถูกต้องต่อไป

**การเตรียมความพร้อมก่อนออกไปปฏิบัติสหกิจศึกษาและการเตรียมความพร้อมทางทักษะอาชีพ**

กองเทคโนโลยีดิจิทัล ได้จัดกิจกรรมอบรมการเตรียมความพร้อมทางด้าน ICT ในหลักสูตรโปรแกรมสำนักงานพื้นฐาน Microsoft Office Word, Excel และ Power Point รวมถึงมีการจัดอบรมส่งเสริมการเข้าถึงและใช้ประโยชน์จาก ICT ในการเรียนรู้และการทำงานโดยใช้ Cloud Computing สำหรับนักศึกษาคณะต่างๆ ภายในมหาวิทยาลัย อย่างต่อเนื่องทุกปีการศึกษาเพื่อเตรียมความพร้อมของนักศึกษาก่อนออกไปปฏิบัติงานสหกิจศึกษาตามเกณฑ์มาตรฐานสหกิจศึกษาของสำนักปลัด กระทรวงการอุดมศึกษา วิทยาศาสตร์ วิจัยและนวัตกรรม (สป.อว) และสมาคมสหกิจศึกษาไทย อันเป็นมาตรฐานการดำเนินงานสหกิจศึกษาของสถาบันอุดมศึกษาในประเทศไทย อีกทั้งนักศึกษายังสามารถนำความรู้ที่ได้ร่วมอบรมไปต่อยอดในทักษะอาชีพการทำงานเมื่อจบการศึกษาต่อไป

ฝ่ายสหกิจศึกษาและพัฒนาอาชีพ ได้มีการสนับสนุนด้านการจัดหางานแก่นักศึกษา ในการให้บริการแนะแนวอาชีพแก่นักศึกษามหาวิทยาลัยสำหรับนักศึกษาชั้นปีที่ 3 – 4 ที่กำลังจะสำเร็จการศึกษา ได้รับการเตรียมความพร้อมสำหรับการทำงานในอาชีพ ดังนี้ บริการด้านข่าวสารแรงงาน บริการวิชาความรู้ด้านการเขียนใบสมัครงาน และการเขียน Resume ความรู้ด้านเทคนิคการสัมภาษณ์งาน ความรู้ด้านบุคลิกภาพ ความรู้เรื่องอาชีพที่น่าสนใจ งานฝึกอาชีพอิสระ และการประสานบริการจัดหางาน ทั้งงานประจำและงานพิเศษให้กับนักศึกษาได้ทราบข้อมูลตลาดแรงงานในปัจจุบัน โดยมีการสนับสนุนทักษะที่จำเป็นด้าน Soft Skills เช่น การสื่อสาร, การทำงานเป็นทีม, การแก้ปัญหา, ความคิดสร้างสรรค์, ความรับผิดชอบ ฯลฯ มีการจัด[โครงการ MJU Job Fair 2024](https://erp.mju.ac.th/openFile.aspx?id=Njk5MjM2&method=inline)  และสรุป[ผลประเมินโครงการ ฯ](https://erp.mju.ac.th/openFile.aspx?id=Njk5MjM4&method=inline)

ช่องทางการบริการจัดหางานให้มีการให้คำปรึกษา แนะนำ และช่วยเหลือนักศึกษา ข่าวสารด้านการจัดหางานและพัฒนาอาชีพ ประชาสัมพันธ์การรับสมัครงาน การหารายได้ระหว่างเรียน ความรู้ด้านการพัฒนาอาชีพ นักศึกษาขอคำปรึกษาได้ด้วยตนเองได้ที่ ฝ่ายสหกิจศึกษาและพัฒนาอาชีพ สำนักบริหารและพัฒนาวิชาการ ชั้น 3 อาคารอำนวย ยศสุข ทางเลขโทรศัพท์ 0 5387 3476 -9 หรือช่องทางออนไลน์ผ่าน [เว็บไซต์สหกิจศึกษาและพัฒนาอาชีพ](http://www.education.mju.ac.th/CoopMaejo/) , [เพจฝ่ายสหกิจศึกษาและพัฒนาอาชีพ](https://www.facebook.com/%E0%B8%9D%E0%B9%88%E0%B8%B2%E0%B8%A2%E0%B8%AA%E0%B8%AB%E0%B8%81%E0%B8%B4%E0%B8%88%E0%B8%A8%E0%B8%B6%E0%B8%81%E0%B8%A9%E0%B8%B2%E0%B9%81%E0%B8%A5%E0%B8%B0%E0%B8%9E%E0%B8%B1%E0%B8%92%E0%B8%99%E0%B8%B2%E0%B8%AD%E0%B8%B2%E0%B8%8A%E0%B8%B5%E0%B8%9E-%E0%B8%A1%E0%B8%AB%E0%B8%B2%E0%B8%A7%E0%B8%B4%E0%B8%97%E0%B8%A2%E0%B8%B2%E0%B8%A5%E0%B8%B1%E0%B8%A2%E0%B9%81%E0%B8%A1%E0%B9%88%E0%B9%82%E0%B8%88%E0%B9%89-1714575248574350/?ref=pages_you_manage) และ [เพจ Jobs MJU](https://www.facebook.com/jobsmju) และมีการจัดทำ[ฐานข้อมูลในการสืบค้นสถานประกอบการ](http://www.education.mju.ac.th/CoopMaejo/CompanySearch.aspx) และช่องทางสำหรับสถานประกอบการ บุคคลหรือหน่วยงานทั้งภายในและภายนอก สามารถแจ้งความประสงค์เพื่อรับสมัครนักศึกษา เข้าทำงานหรือหารายได้ระหว่างเรียน ผ่านทางอีเมล:Coopmju@gmaejo.mju.ac.th ซึ่งเจ้าหน้าที่จะทำการตรวจสอบและประชาสัมพันธ์ให้นักศึกษาทราบ รวบรวมองค์ความรู้ที่เกี่ยวข้องกับด้านการจัดหางานและพัฒนาอาชีพ เพื่อเผยแพร่ให้ความรู้แก่นักศึกษา